
Број: 05-96-64/2025
Датум: 23.01.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Марковић Душка из Доње Пилице број 113, за фотонапонске електране: „SUNRAYS 4“, „SUNRAYS 5“, „SUNRAYS 6“, „SUNRAYS 7“, „SUNRAYS 8“, „SUNRAYS 9“ и за монтажну бетонску трафостаницу 10(20)/0,4 kV, 1600 kVA „FNE SUNRAYS Брањево“, којe се планирају изградити у насељу Горњи Шепак, град Зворник, од 04.12.2025.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Марковић Душку из Доње Пилице, ЕКОЛОШКА ДОЗВОЛА за фотонапонске електране: „SUNRAYS 4“, „SUNRAYS 5“, „SUNRAYS 6“, „SUNRAYS 7“, „SUNRAYS 8“, „SUNRAYS 9“ и за монтажну бетонску трафостаницу 10(20)/0,4 kV, 1600 kVA „FNE SUNRAYS Брањево“, којe се планирају изградити у насељу Горњи Шепак, град Зворник на земљишту означеном као к.п.број: 84/1, 84/2, 84/3, 84/4, 84/5, 84/6 и 85 К.О. Шепак.
2. Опис активности и постројења за које се издаје еколошка дозвола:
Инвеститор, Душко Марковић из насеља Доња Пилица 113 - Зворник, планира у мјесту Горњи Шепак, град Зворник, изградити комплекс од шест фотонапонских електрана на тлу и монтажну бетонску трафо станицу MBTS 10(20)/0.4 kV,1600 kVA „FNE Sunrays Брањево“ сa 10(20) kV –ним прикључним кабловским водом и то ФНЕ  „SUNRAYS 4“, ФНЕ „SUNRAYS 5“, ФНЕ „SUNRAYS 6“, ФНЕ „SUNRAYS 7“, ФНЕ „SUNRAYS 8“, инсталисане снаге 5 x 249.55 kWp и ФНЕ „SUNRAYS 9“,  инсталисане снаге максимално  85.68 kWp. Монтажна бетонска трафостаница MBTS 10(20)/0.4 kV,1600 kVA ће се изградити за потребе прикључења фотонапонских електрана на 10(20) kV-ну дистрибутивну мрежу. Карактер објеката је привремен, монтажно – демонтажног типа.

Еколошка дозвола се издаје за:


· За фотонапонске електране: „SUNRAYS 4“, „SUNRAYS 5“, „SUNRAYS 6“, „SUNRAYS 7“, „SUNRAYS 8“ и „SUNRAYS 9“.
· Монтажну бетонску трафостаницу 10(20)/0,4 kV, 1600 kVA „FNE SUNRAYS Брањево“.
3. Инвеститор Марковић Душко из Доње Пилице, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Марковић Душко из Доње Пилице, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
             3.4.   Мјере за смањење емисије током изградње постројења

             3.4.1.  Мјере смањења емисија у ваздух:

· Код организовања градилишта и извођења радова у току изградње користити савремену праксу и средства, технички исправне уређаје, возила и постројења која су, према европским стандардима, класификована у категорију са минималним утицајем на околину.

· У току извођења радова на изградњи соларне електране као енергент за грађевинске машине користити нискосумпорна горива, код којих је садржај сумпора испод 1%.

· У току грађења примјенити све мјере на смањењу концентрације прашине у ваздуху.

· Приликом утовара ископаног материјала у сушном периоду потребно је квашење (поступак орошавања водом) да би се постигла његова влажност од 6% и издвајање прашине свело на минимум.

· Приступне и друге градилишне путеве потребно је редовно одржавати и квасити водом и то 2 до 4 пута у току дана уколико је подлога земљана са хабајућим слојем пијеска.  
· При изградњи приступних путева водити рачуна о томе да се што је могуће мање наруши изглед околине.

             3.4.2.  Мјере смањења негативног утицаја на воде и земљиште:

· Забрањена је дистрибуција горива на предметном локалитету, због могућности загађења животне средине (земљишта и воде).
· На предметној локацији потребно је поставити посуду за адсорбенс (пиљевина, пијесак,

екопор) у случају просипања нафте и нафтних деривата.
Отпад настао упијањем нафте и нафтних деривата посебно одлагати и третирати као опасан отпад по уговору са овлаштеним предузећем.
· Површински слој земљишта настао откопавањем (због изградње соларних електрана и смјештаја грађевинске механизације) благовремено одвозити и збрињавати у сагласности са надлежном комуналном службом. На тај начин се спречава његово расипање на локацији и спирање истог атмосферилијама.
· Вишак грађевинског материјала након изградње предметног постројења, не смије се истресати у водотоке, нити на околно земљиште, већ га благовремено одвозити и збрињавати у сагласности са надлежном комуналном службом. На тај начин се спречава његово расипање на локацији и спирање истог атмосферилијама.
· Површине на локацији редовно чистити и одржавати уредним.
· Прање и одржавање радне механизације не обављати на предметној локацији, већ на дефинисаном мјесту гдје је омогућено контролисано прихватање отпадних вода од прања и таложење суспендованих честица из истих.

             3.4.3.     Мјере заштите од буке:

· Грађевинске радове у току којих би се јављала повишена бука, изводити у одређеним временским интервалима, према прописима и стандардима.
· Забранити коришћење грађевинских машина у ноћном периоду и ограничити их на радне  сате и дане у седмици. У случају да ниво буке прекорачи дозвољене вриједности, забранити кориштење механизације која производи недозвољену буку, односно користити модерну и исправну механизацију.

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).

              3.5.   Мјере за смањење емисије током употребе постројења

              3.5.1.    Мјере смањења емисија у ваздух и заштита од буке:

· Користити технички исправне уређаје и опрему како би се смањиле емисије загађујућих

материја у ваздух и спријечили инциденти.
· Забранити рад моторних возила приликом боравка на предметној локацији, у циљу смањења емисије продуката сагоријевања из истих. 
· Редовно одржавати и чистити макадамске површине интерних путева.

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
             3.5.2.    Мјере смањења негативног утицаја на воде:

· Атмосферске отпадне воде са фотонапонских панела, отворених површина и са макадамских површина интерних путева одводити на околни терен.
· Одржавати систем за прикупљање атмосферских отпадних вода са отворених површина и са макадамских површина интерних путева.

             3.5.3.     Мјере смањења негативног утицаја на земљиште:

· Одредити посебно мјесто са танкваном за држање посуда са опасним отпадом, заштићено од утицаја атмосферилија.
· Обезбиједити одговарајуће количине адсорбенса, средства за суво чишћење земљишта и радних површина. Истим дјеловати у случају просипања трансформаторског уља, мазива и других хемикалија у кругу предметне локације. Употребљени адсорбенс одлагати у контејнер за опасни отпад.
· Опасан отпад (употребљени адсорбенс за сакупљање евентуално исцурелог уља из трансформатора) одвозити и збрињавати од стране предузећа овлаштеног за прикупљање и збрињавање ове врсте отпада. 
             3.5.4.   Мјере за спречавање/смањење настанка отпада:
· Направити план управљања отпадом за предметно постројење у складу са чланом 22. Закона о управљању отпадом („Службени гласник РС“, број 111/13, 106/15, 16/18, 70/20, 63/21 и 65/21), усклађен са технолошким процесом рада.
· Одговорно лице треба да спроводи план управљања отпадом и води евиденцију о врстама, количини, мјесту настанка и третману отпада.
· Отпад који ће настајати на локацији, прикупљати и раздвајати на мјесту настанка, а опасни отпад одлагати у намјенске контејнере и посуде за опасни отпад, у складу са Планом управљања отпадом и Правилником о категоријама, испитивању и класификацији отпада („Службени гласник Републике Српске'', број 19/15, 79/18).
· Набавити намјенске, водонепропусне контејнере и посуде за збрињавање комуналног, опасног и неопасног отпада и исте поставити на локацију уређену за безбједно привремено одлагање, заштићену од атмосферских утицаја.
· Контејнери - канте за складиштење отпада морају јасно бити означени типом и нивоом опасности отпада.
· За збрињавање опасног отпада (употребљени адсорбенс за сакупљање евентуално исцурјелог уља из трансформатора), Инвеститор треба склопити уговор са предузећем надлежним за збрињавање опасног отпада.

· Отпад настао при замјени и одржавању дијелова опреме (било да се ради о редовним измјенама дотрајале опреме или о непредвиђеним кваровима) одвозити са локације од стране предузећа које ће обављати поправке и предвиђено одржавање.

· Поставити упозоравајуће табле са упутама и забранама.
· Спријечити неконтролисано расипање отпада.
· Закључити уговоре са овлаштеним правним лицима за одвоз и збрињавање комуналног, опасног и неопасног отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији у току изградње
	Шифра
	Назив отпада

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа 

	15 01 02
	Пластична амбалажа 

	15 01 04
	Метална амбалажа 

	15 01 06
	Мијешана амбалажа 

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02
	Апсорбенси, филтерски материјали, материјали за упијање и заштитна одјећа 

	15 02 02*
	Апсорбенси, филтерски материјали (укључујући филтере за уље који нису на други начин спецификовани), материјали за упијање и заштитна одјећа онечишћена опасним материјама 

	15 02 03
	Апсорбенти, материјали за филтере, крпе за брисање, заштитна одјећа која је другачија од 15 02 02* 

	17
	ГРАЂЕВИНСКИ ОТПАД  И ОТПАД ОД РУШЕЊА (УКЉУЧУЈУЋИ И ИСКОПАНУ ЗЕМЉУ СА КОНТАМИНИРАНИХ ЛОКАЦИЈА)

	17 05
	Земља (укључујући земљу извађену са контаминираних локација), камен и муљевити отпад ископан багером)

	17 05 04
	Земља и камен другачији од наведених у 17 05 03

	17 05 06
	Ископ другачији од наведеног у 17 05 05

	17 05 08
	Шљунак који није наведен под 17 05 07

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01
	Одвојено сакупљене фракције (изузев 15 01) 

	20 01 01
	Папир и картон

	20 01 02
	Стакло 

	20 01 08
	Биоразградиви кухињски отпад из ресторана

	20 01 38
	Дрво другачије од наведеног у 20 01 37 

	20 01 39
	Пластика

	20 01 40
	Метали

	20 02
	Oтпади из вртова и паркова (укључујући и отпад са гробља)

	20 02 01
	Биодеградабилни отпад

	20 03
	Остали комунални отпад

	20 03 01
	Мијешани комунални отпад



     Напомена: Опасни отпад у Каталогу отпада има ознаку звијездице (*)
Табела бр.2: Врсте  отпада које се могу јавити на предметној локацији при експлоатацији предметног објекта
	Шифра
	Назив отпада

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	20 02 01
	биодеградабилни отпад

	20 03 01
	Мијешани комунални отпад


             3.5.5.   Мјере заштите у случају инцидентних ситуација
· Добра комуникацију са ватрогасним службама, цивилном заштитом, службом хитне медицинске помоћи и полицијом.
· По потреби узбунити Ватрогасну службу: 123; Службу хитне медицинске службе: 124, Службу МУП-а: 122.
· Дјелотворно гашење пожара у зачетку, у сврху правовременог гашења и спречавања разарајућих пожара на објектима који пријете изворима опасности за околину, односно прелаз пожара на њих.  

· Дјелотворно гашење развијених пожара на наведеним локалитетима пожарном професионалним и добровољним ватрогасним екипама, са којима треба успоставити сарадњу.
· Активирати властите и градске снаге на евакуацију и спашавање људи из микро и макро локације, код појаве снажног угрожавања.
· Активирати узбуњивање снага цивилне заштите, у сврху појачане приправности при изванредном догађају.
· Евакуисати особе из угроженог подручја, организовати спашавање озлијеђених особа у несрећи, уз пружање помоћи на одговарајући начин.
· Успоставити сарадњу са службом хитне медицинске помоћи имајући на уму да у случају пожара настаје угљен моноксид, угљен диоксид, оксиди азота и др. У сарадњи са службом хитне медицинске помоћи припремити упутство за давање прве помоћи.
· Спријечити свако излијевање нафтних деривата, а у случају истог што је прије могуће зауставити. Мобилне преграде у сврху заштите простора се могу направити од пијеска, земље као и другог материјала за заштиту. Плитки контејнери (посуде) се могу користити при прикупљању било каквог производа (излива материјала) који је у току излијевања.
            3.5.6.   Мјере након затварања постројења
· Предузети све мјере које су захтјеване или ће се захтјевати према законима који су или

ће бити на снази.
· У случају преуређења постројења или доградње нових помоћних објеката, вршити уградњу конструктивних материјала које не садрже токсичне или радиоактивне елементе.
· На прихватљив начин околине, користити све расположиве мјере у циљу уклањања отпада.
· У случају промјене намјене локалитета, Инвеститор је дужан извршити рекултивацију терена и предметни локалитет довести у првобитно стање у складу са посебним пројектом о рекултивацији.
· Отпад који би настао приликом рушења постројења, збринути на прописани начин.
· Извршити физичко уклањање постројења и објеката.
· Извршити физичко поравнавање терена и оплеменити изглед и пејзаж локације засијавањем и засађивањем одговарајућих биљних врста.

         3.6. Инвеститор, Марковић Душко из Доње Пилице, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у шестој зони. Дозвољени нивои вањске буке дати су у сљедећој табели. 

Табела бр. 3: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ број: 44/01): 
Табела бр. 4: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Алкалитет
	Mg.CaCO3/l
	-

	   4.
	Електропроводљивост
	µS/cm
	-

	5.
	Остатак испарења на 105◦ С
	mg/l
	-

	6.
	Остатак - нефилтрабилни
	mg/l
	35

	7.
	Остатак - филтрабилни
	mg/l
	-

	8.
	Укупне суспендоване материје 
	g/m3
	0,5

	9.
	Растворени кисеоник
	mg/l

% zasićenja
	-

	10.
	БПК5
	mg/l
	25

	11.
	ХПК
	mg/l
	125

	12.
	Амонијачни азот
	mg/l
	10

	13.
	Амонијак
	mg/l
	-

	14.
	Нитритни азот
	mg/l
	1

	15.
	Нитратни азот
	mg/l
	10

	16.
	Укупни азот по Кејхлдалу
	mg/l
	15

	17.
	Укупни фосфор
	mg/l
	3

	18.
	Масти уља
	mg/l
	-

	19.
	Гвожђе
	mg/l
	2000

	20.
	Кадмијум
	mg/l
	10

	21.
	Манган
	mg/l
	500

	22.
	Никл
	mg/l
	10

	23.
	Олово
	mg/l
	10

	24.
	Укупни хром
	mg/l
	100

	25.
	Цинк
	mg/l
	1000


5. Мониторинг
          5.1.  Одговорно лице Марковић Душко из Доње Пилице, дужан је спроводити мониторинг загађујућих материја у периоду важења еколошке дозволе како је прописано у табели:
Табела број 5: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

 сталан или повремен мониторинг
	Одговорност

	Квалите

отпадних

вода 
	Извршити

анализу

узорака

отпадне

воде у

складу са

Правилником
	На мјесту испуста у површинске воде

	Теренско

испитивање

мобилном

опремом и

лабораторијско испитивање

параметара

квалитета воде
	Мјерење квалитета

отпадних вода

вршити један пут

годишње само у

периоду извођења

радова на изградњи или по налогу инспектора
	Извођач /фирма

специјализована за

мониторинг вода и

надзор Инвеститора

	Квалитет

ваздуха
	Праћење

основних

параметара

квалитета

ваздуха

предметног

подручја

према Уредби о граничним

вриједности

ма квалитета

ваздуха

(„Сл.гласник

РС“бр.124/12)
	На локацији

пословног

комплекса

соларних

електрана

гдје се десио

акцидент

	Вршити

мониторинг

У складу са

Уредбом о

граничним

вриједностима квалитета

ваздуха („Сл.

гласник РС“

бр.124/12)

	Мјерење вршити само у случају акцидента који

је изазвао загађење

ваздуха

	Извођач /фирма

специјализована за

мониторинг ваздуха и

надзор Инвеститора

	Квалитет земљишта
	Физичко

хемијски

параметри

	На локацији објекта
	Зависно од врсте загађења
	У  случају инцидентних ситуација или по налогу надлежне инспекције
	Извођач

/Фирма специјализована за мониторинг

земљишта и надзор

Инвеститора

	Ниво буке
	Евентуални 
ниво буке 

	На границама локације комплекса соларних електрана 
	15-минута

еквивалентни

ниво буке 
	Мјерење буке

вршити један пут

годишње у

периоду извођења

а за вријеме експлоатације једанпут у периоду важења еколошке дозволе, или по налогу инспектора

	Извођач/фирма

специјализована за

мониторинг буке и

надзор Инвеститора

	Праћење токова отпада
	Успоставити

евиденцију

о производњи,

врстама

отпада,

количинама

прикупљању

и коначном

збрињавању

отпадa
	На локацији комплекса соларних електрана
	Лице

именовано за

мониторинг

отпада,

евиденције

кроз План

управљања

отпадом
	Континуирано
	Правилно збрињавање отпада

	Визуелни надзор панела
	Присуство дивљих животиња у зони панела, страдање птица
	На локацији комплекса соларних електрана
	Интерно особље
	Континуирано
	Утврђивање стања панела у комплексу ФНЕ и страдања птица


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е
         Инвеститор, Марковић Душко из Доње Пилице, дана 04.12.2025.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за фотонапонске електране: „SUNRAYS 4“, „SUNRAYS 5“, „SUNRAYS 6“, „SUNRAYS 7“, „SUNRAYS 8“, „SUNRAYS 9“ и за монтажну бетонску трафостаницу 10(20)/0,4 kV, 1600 kVA „FNE SUNRAYS Брањево“, којe се планирају изградити у насељу Горњи Шепак, град Зворник на земљишту означеном као к.п.број: 84/1, 84/2, 84/3, 84/4, 84/5, 84/6 и 85 К.О. Шепак.

        Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 8120-11/25 од 27.11.2025.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-197/24 од 08.08.2024.год.
· Лист непокретности – извод, број: 199, Републичка управа за геодетске и имовинско – правне послове Бања Лука, ПЈ Зворник, број: 21.21/952.4-1-932/2025-1 од 04.06.2025.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, К.О. Шепак, УР број: 21.21/952.4-2-229/2025-1 од 04.06.2025.год.
· Локацијски услови, Одјељење за просторно уређење Градска управа Града Зворник, број: 04-364-48/2025 од 06.08.2025.год.

· Локацијски услови, Одјељење за просторно уређење Градска управа Града Зворник, број: 04-364-51/2025 од 06.08.2025.год.
· Локацијски услови, Одјељење за просторно уређење Градска управа Града Зворник, број: 04-364-53/2025 од 06.08.2025.год.

· Локацијски услови, Одјељење за просторно уређење Градска управа Града Зворник, број: 04-364-50/2025 од 06.08.2025.год.

· Локацијски услови, Одјељење за просторно уређење Градска управа Града Зворник, број: 04-364-47/2025 од 06.08.2025.год.

· Локацијски услови, Одјељење за просторно уређење Градска управа Града Зворник, број: 04-364-52/2025 од 06.08.2025.год.

· Локацијски услови, Одјељење за просторно уређење Градска управа Града Зворник, број: 04-364-49/2025 од 15.01.2026.год.

· Доказ о уплати градске административне таксе.

         У Доказима се описује предметно постројење, инвеститора Душка Марковића из насеља Доња Пилица број 113, изградња комплекса од шест фотонапонских електрана на тлу и монтажне бетонске трафо станице MBTS 10(20)/0.4 kV,1600 kVA „FNE Sunrays Брањево“ сa 10(20) kV – ним прикључним кабловским водом и то: ФНЕ „SUNRAYS 4“, ФНЕ „SUNRAYS 5“, ФНЕ „SUNRAYS 6“, ФНЕ „SUNRAYS 7“, ФНЕ „SUNRAYS 8“, инсталисане снаге 5 x 249.55 kWp и ФНЕ „SUNRAYS 9“ инсталисане снаге максимално 85.68 kWp. Монтажна бетонска трафостаница MBTS 10(20)/0.4 kV, 1600 kVA ће се изградити за потребе прикључења фотонапонских електрана на 10(20) kV - ну дистрибутивну мрежу. Карактер објеката је привремен, монтажно – демонтажног типа. Комплекс фотонапонских електрана са пратећим објектима ће се градити на локацији Горњи Шепак.

Фотонапонске електране на тлу и  MBTS 10(20)/0.4 kV, 1600 kVA су распоређене у склопу катастарских парцела и то:

· ФНЕ „SUNRAYS 4“– к.п. број 85 КО Шепак – површине 3155 m2
· ФНЕ „SUNRAYS 5“– к.п. број 84/1 КО Шепак – површине 3199 m2
· ФНЕ „SUNRAYS 6“– к.п. број 84/2 КО Шепак – површине 3159 m2 

· ФНЕ „SUNRAYS 7“– к.п. број 84/3 КО Шепак – површине 3104 m2
· ФНЕ „SUNRAYS 8“– к.п. број 84/4 КО Шепак – површине 3028 m2
· ФНЕ  „SUNRAYS 9“– к.п. број 84/5 КО Шепак – површине 1132 m2
· MBTS 10(20)/0.4 kV,1600 kVA – к.п. број 84/6 КО Шепак – површине 88 m2.
Приступ парцелама се остварује са постојећег локалног пута и парцела означених као к.п. број 84/7 и к.п. број 475 К.О. Шепак. Основна намјена соларних електрана је производња електричне енергије употребом фотонапонских модула и пратеће опреме. Фотонапонски модули, користећи сунчеву енергију, производе електричну енергију.
        ФНЕ „SUNRAYS 4“ се планира градити на к.п. број 85 К.О. Шепак – површине 3155 m2 , прикључне снаге 249,55 kWp. На њој се уграђује укупно 434 фотонапонска модула, сваки снаге 575 Wp, димензија 2278 mm х 1134 mm х 30 mm.
        ФНЕ „SUNRAYS 5“ се планира градити на к.п. број 84/1  К.О. Шепак – површине 3199 m2 , прикључне снаге 249,55 kWp. На њој се уграђује укупно 434 фотонапонска модула, сваки снаге 575 Wp, димензија 2278 mm х 1134 mm х 30 mm.
        ФНЕ „SUNRAYS 6“ се планира градити на к.п. број 84/2 К.О. Шепак – површине 3159 m2 , прикључне снаге 249,55 kWp. На њој се уграђује укупно 434 фотонапонска модула, сваки снаге 575 Wp, димензија 2278 mm х 1134 mm х 30 mm.
        ФНЕ „SUNRAYS 7“ се планира градити на к.п. број 84/3 К.О. Шепак – површине 3104 m2 прикључне снаге 249,55 kWp. На њој се уграђује укупно 434 фотонапонска модула, сваки снаге 575 Wp, димензија 2278 mm х 1134 mm х 30 mm.
        ФНЕ „SUNRAYS 8“ се планира градити на к.п. број 84/4 К.О. Шепак – површине 3028 m2 , прикључне снаге прикључне снаге 249,55 kWp. На њој се уграђује укупно 434 фотонапонска модула, сваки снаге 575 Wp, димензија 2278 mm х 1134 mm х 30 mm.
        ФНЕ „SUNRAYS 9“ се планира градити на к.п. број 84/5 К.О. Шепак – површине 1132 m2 , прикључне снаге 85,68 kWp. На њој се уграђује укупно 136 фотонапонска модула, сваки снаге 630 Wp, димензија 2382 mm х 1134 mm х 30 mm.

Предметна локација је повољна за изградњу фотонапонских електрана, с обзиром на соларну ирадијацију и велики број сунчаних дана. Фотонапонски модули електрана биће монтирани на намјенским носивим конструкцијама које обезбјеђују угао нагиба модула од 35°, а угао азимута ће износити 2°. Начин прикључења је на припадајућу електродистрибутивну мрежу према условима надлежног електродистрибутивног предузећа (ОДС) који се дефинишу у електроенергетској сагласности.
         Монтажна бетонска трансформаторска станица МБТС 10(20)/0,4 kV, 1600 kVA „FNE SUNRAYS Брањево“ ће бити изграђена у насељу Брањево на територији општине Зворник. Изградња МБТС је планирана на парцели означеној са к.ч. број 84/6, К.О.Шепак. МБТС се гради за потребе прикључења фотонапонских електрана на 10(20) kV-ну дистрибутивну мрежу. Комплетан објекат монтажне бетонске трансформаторске станице се гради у једној фази, грађевински и електромонтажни дио. Што се тиче грађевинског дијела на лицу мјеста се ради припрема терена и израда темељне плоче, док се објекат МБТС монтира од дијелова који се испоручују као типски, фабрички израђени. Испод трансформатора налази се уљно и водонепропусна када довољног капацитета за прихват цјелокупне количине, евентуално исцурјелог, уља из енергетског трансформатора. У трансформаторској станици је предвиђена уградња енергетског трансформатора (уљни) снаге 1600 kVA. Димензије објекта трафо станице су 4,3 m x 4,3 m x 2,8 m. Прикључење трансформаторске станице на дистрибутивну 10(20) kV-ну мрежу предвиђено је изградњом 10(20) kV-ног кабловског вода. Пројектована почетна тачка СН прикључног вода је АБ стуб, који се налази у траси надземног kV-ног вода "ДВ Локањ" на земљишту  означеном са к.ч. број 84/3, К.О. Шепак. 
Фотонапонски модули соларних електрана ће бити монтирани на намјенским носивим конструкцијама које обезбјеђују угао нагиба модула а и угао азимута. Распоред конструкција фотонапонских електрана ће бити приказана у пројектној докумемтацији. Укупан нагиб монтаже модула износи 35°, а угао азимута ће износити 2° (нагиб модула је одређен нагибом планиране челичне конструкције).
У процесу рада фотонапонске електране основна опрема је:

- соларни панели

- инвентори
За пројектовани фотонапонски систем „SUNRAYS 4 - 8“ одабрани су трофазни инвертери произвођача Sungrow SG 125 HH, снаге 125 кW, димензија 916 mm / 690 mm / 340 mm, тежине 75 kg. За пројектовани фотонапонски систем код ФНЕ “SUNRAYS 9”одабрани су трофазни инвертери произвођача Sungrow SG110CX -110kW, димензија 1051 mm / 690 mm / 340 mm, тежине 89 kg. Поред инвертера, на носиву конструкцију сваке фотонапонских електрана „SUNRAYS 4 - 9“ се монтира и слободностојећи главни разводни ормар (ГРО). Сваки од инвертера прикључује се на главни разводни ормар каблом.
Пројектом се предвиђа уградња система за даљински надзор и визуализацију рада комплекса фотонапонске електрана „SUNRAYS 4 - 9“ за сваку посебно. Системом за даљински надзор електране остварује се надзор свих виталних параметара фотонапонских електрана, те дојава евентуалних проблема и кварова. Систем даљинског надзора комплекса фотонапонске електрана „SUNRAYS 4 - 9“ се реализује тако што се одабрани инвертери повезују мрежним комуникацијским каблом. Такођер, за комплекс фотонапонских електрана „SUNRAYS 4 - 9“ предвиђена је уградња система видео надзора са 2 камера на свакој ФНЕ. Планирано је да се камере у ФНЕ поставе на 2 стуба. Све камере би биле повезане у један систем који треба да има могућност надзора са удаљене локације. 
       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 09.12.2025.- 08.01.2025. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић
Контролисао 






    НАЧЕЛНИК ОДЈЕЉЕЊА
шеф одсјека                                                                                           Бојан Стевановић


Доставити :                                                                                         
- подносиоцу захтјева                                                               
- еколошком инспектору
- архива

- евиденцији

